Vejledning: Alle interne støttemodtagere (ansøgninger fra Københavns Kommune) skal indsende en regnskabserklæring som supplement til evaluering og regnskab. Tekst markeret med gråt udfyldes af lokaludvalgssekretariatet. Tekst markeret med gult udfyldes af støttemodtager. Erklæringen skal underskrives fysisk og sendes til lokaludvalgssekretariatet enten på mail eller via upload i ansøgningssystemet GrantOne. 
Hvem skal underskrive ledelseserklæringerne? 
· Projektleder / den, der har udfyldt ansøgningen og varetaget projektledelsen 
samt
· Projektansvarlig leder med økonomiansvar / den leder/chef, der bærer ansvaret for projektets økonomi
________________________________________________________________________________________
Regnskabserklæring vedrørende tilskudsregnskab for projekt [Projektnavn, sagsnr. og eDoc-nr.] omfattende perioden [projektets startdato, slutdato og årstal]
Denne regnskabserklæring afgives i tilknytning til Jeres eventuelle revision af det indsendte tilskudsregnskab. 
Visse dele af denne regnskabserklæring er afgrænset til væsentlige forhold. Udeladelser eller fejlinformation anses for væsentlige, hvis disse hver for sig eller tilsammen påvirker de økonomiske beslutninger, som brugerne træffer på grundlag af tilskudsregnskabet. Væsentlighed afhænger af størrelsen og arten af udeladelser eller fejlinformation vurderet ud fra de konkrete omstændigheder. Størrelsen eller arten af et forhold eller en kombination heraf kan være afgørende for, om forholdet er væsentligt. 
Vi bekræfter, at vi efter vores bedste overbevisning har foretaget forespørgsler, som vi vurderer og er nødvendige for at informere os selv om følgende forhold:
Tilskudsregnskab
· Vi har opfyldt vores ansvar for udarbejdelsen af et tilskudsregnskab i overensstemmelse med tilskudsbetingelserne.
Information
· Såfremt det efterspørges, vil vi give jer:
· adgang til al information, såsom regnskabsmateriale, dokumentation og andre forhold, som vi er bekendt med, er relevant for udarbejdelsen af tilskudsregnskabet
· yderligere information, som I har anmodet os om i forbindelse med revisionen
· ubegrænset adgang til personer, som I har anset det for nødvendigt at indhente revisionsbevis fra. 
· Alle transaktioner er registreret i bogføringen og fremgår af tilskudsregnskabet. 
· Vi bekræfter:
· Der foreligger ikke besvigelser eller formodede besvigelser, som vi er bekendt med, og som påvirker kommunen og involverer ledelsen, medarbejdere, som har en væsentlig rolle i den interne kontrol, eller andre, hvor besvigelserne kunne have en væsentlig indflydelse på tilskudsregnskabet.
· Der foreligger ikke påståede eller formodede besvigelser, som påvirker tilskudsregnskabet, som vi har fået oplyst af medarbejdere, tidligere medarbejdere, offentlige myndigheder eller andre.
· Vi har overholdt alle betingelser i tilsagn, herunder at: 
· bogførte omkostninger er afholdt indenfor projektperioden
· bogførte omkostninger afholdt før projektperioden kun er medtaget i det omfang, at det er tilladt i henhold til tilsagn og betingelser
· udgifter er relevante i forhold til projektets formål
· De dispositioner, der er omfattet af tilskudsregnskabet, er i overensstemmelse med meddelte bevillinger, love og andre forskrifter samt med indgåede aftaler og sædvanlig praksis.
· Vi har udvist sparsommelighed ved gennemførsel af tilskudsprojektet. 
· I relation til ovenstående er vi bekendt med vores ansvar for den interne kontrol, som vi anser for nødvendig for at udarbejde et tilskudsregnskab uden væsentlig fejlinformation, uanset om denne skyldes besvigelser eller fejl. Det er vores ansvar, at den interne kontrol er udformet, implementeret og opretholdt med henblik på at forebygge og opdage besvigelser og fejl. 
· Vi har oplyst, at vi ikke er bekendt med overtrædelser eller mistanke om overtrædelser af love og reguleringer, hvis indvirkning bør overvejes ved udarbejdelsen af tilskudsregnskabet. 

